شەفەق نیوز/ كۆریای باكوور لە ئامادەكاری  ئەرا تاقیكردن چەک ئەتۆم لە یەكیگ لە مۆڵگە تایبەتەیل كەێد، جۊر ئەوەگ هەواڵگریی سەربازیی كۆریای باشوور ئاشکەرای کردیە.
ئاژانس (یونهاب) ئمڕوو یەکشەممە بڵاو کرد، كار لە مۆڵگەی (بونگیری) تایبەت وە تاقیكردن ئەتۆم ئەرا دروسكردن دەروازەی لاوەكی ئەرا تونێل سێیەم کریەێد. یەیش دیاریە  ئەرا جیوەجیکردن تاقیكردن تەقانن ئەتۆم.
ئاژانسەگە لە زوان سەرچەوەیلی بڵاوی کردیە، بایەتە مۆڵگەگە لەماوەی مانگیگ ئامادەب بوود. 
زیادبۊن رخەیلە لەباوەت  ئەگەر تاقیكردن ئەتۆمی لە كۆریای باكوور، دۊای هەڵدان مووشەك بالیستیی كیشوەربڕ تیەێد  لە هەفتەی گوزەشتە وە سەرپەرشتی كیم جۆنگ ئون سەرۆک كۆریای باكوور.
شارەزایەیل لیوا زانن ک كۆریا مووشەكیگ ئەتۆمیی تەكتیگ بۊچگ تاقی بكەێدەو ک کریەێدە سەر جەنگ مووشەكە بالیستییەیل.
شۊن تاقیكردن ئەتۆمییەگە چوار تونێل هەس، وە فەرمی لە ساڵ 2018 بەسیایە. وەگەرد دەسكردن وە رەسین وە ئامادەبۊن شمارەیگ كەم ڕووژنامەنۊسەیل بیانیی.
